open-index/open-wikipedia-markdown huggingface dataset:
Jorien ter Mors

**Jorien ter Mors** (Ynskedee, 21 desimber 1989) is in earder Nederlânsk langebaanrydster en shorttrackster.

By de Olympyske Winterspullen 2014 yn Sotsji, Ruslân wûn Ter Mors in gouden medalje op sawol de 1500 meter as de ploege-efterfolging yn it langebaanreedriden. By de Olympyske Winterspullen 2018 yn Pyeongchang, Súd-Koreä, wûn se in gouden medalje op de 1000 meter yn it langebaanriden. Ek behelle se in brûnzen medalje op de 3000 meter ôflossing yn it shorttrack, dêr't se mei Yara van Kerkhof, Lara van Ruijven en Suzanne Schulting by de B-finale in nij wrâldrekôr helle en it team troch twa penaltys yn de A-finale fan Sina en Kanada dochs noch trochskode nei it tredde plak. Yn 2018 stopte ter Mors mei it shortracken om har folslein te rjochtsjen op it langebaanriden. Mar yn 2022 sette se folslein in punt efter har sport karriêre nei't se har net wist te kwalifisearjen foar de Olympyske Spullen dat jier.

## Langebaanriden
### Persoanlike rekôrs

### Resultaten

## Shorttrack
### Persoanlike rekôrs

### Resultaten
Esmee Visser

**Esmee Michelle Visser** (Leien, 27 jannewaris 1996) is in Nederlânsk reedrydster. Visser hat yn 2018 meidien oan de Olympyske Winterspullen, en waard dêr Olympysk kampioene op de 5 km. Yn 2019 wûn se in brûnzen medalje op it Nederlânsk kampioenskip allround. 

## Persoanlike rekôrs

## Resultaten
Lee Sang-hwa

**Lee Sang-hwa** ek bekend as **Sang-hwa Lee** (Seoel, 25 febrewaris 1989) is in earder  Súdkoreaansk reedrydster. 

Sy die fjouwer kear mei oan it Wrâldkampioenskip sprint en fjouwer kear oan de Olympyske Winterspullen (yn 2006, 2010, 2014 en 2018). Sy waard by dizze kampioenskippen ien kear wrâldkampioen sprint en twa kear Olympysk kampioene. Nei de spullen fan 2018 hold Lee Sang-hwa op mei it reedriden op heech nivo.

## Persoanlike rekôrs

## Resultaten
De Iendracht (Drylts)

**De Iendracht** is in nijbouwyk yn Drylts. De wyk waard ein jierren njoggentich boud en bestiet foar it grutste part út frijsteande wenten. De Iendracht leit súdlik fan de wyk Cloosterkamp en yn it súdeasten fan Drylts. Fierder is de Iendracht in wyk mei in soad wetter.
Zhang Hong

**Zhang Hong** ek bekend as **Hong Zhang** (Heilongjiang, 12 april 1988) is in earder Sineesk reedrydster.

Sy die fiif kear mei oan it Wrâldkampioenskip sprint en twa kear oan de Olympyske Winterspullen (yn 2014 en 2018). Sy waard by dizze kampioenskippen ien kear Olympysk kampioene en behelle in sulveren en in brûnzen medalje op it Wrâldkampioenskip sprint. Nei de spullen fan 2018 hold Zhang Hong op mei it reedriden op heech nivo.

## Persoanlike rekôrs

## Resultaten
Zbigniew Bródka

**Zbigniew Marcin Bródka** (Głowno, 8 oktober 1984) is in earder Poalsk reedrider.  

Hy die fiif kear mei oan it Wrâldkampioenskip allround, seis kear oan it Europeesk kampioenskip en fjouwer kear oan de Olympyske Winterspullen (yn 2010, 2014, 2018 en 2022). Hy waard by dizze kampioenskippen ien kear Olympysk kampioen. Nei de spullen fan 2022 hold Bródka dy't yn it deistich libben brânwachtman is, op mei it reedriden op heech nivo.

## Persoanlike rekôrs

## Resultaten
Wetterskip Hatsum

It **Wetterskip Hatsum** wie in lyts wetterskip yn de gemeenten Hinnaarderadiel en Menameradiel yn Fryslân.

It wetterskip waard oprjochte yn 1923 foar it ûnderhâld fan de Hatsumer Opfeart mei sydtûken. Troch wizige omstannichheden waard yn 1953 it grûngebiet werombrocht fan 506 nei 216 ha. In wetterskip waard opheft yn 1981 en gie doe op yn it wetterskip De Middelsékrite.

It gebiet fan it eardere wetterskip falt sûnt 2004 ûnder it Wetterskip Fryslân.
Estudios Churubusco

De **Estudios Churubusco** binne in studiokompleks en filmstudiobedriuw yn Meksiko-Stêd. It is it âldste en grutste studiokompleks fan Meksiko, dat ferneamd is nei de wyk Churubusco, dêr't it sitewearre is. Behalven fasiliteiten beskikber te stellen foar it meitsjen fan films, produsearret Estudios Churubusco ek eigen films.

## Skiednis
De Estudios Churubusco waarden boud nei in oerienkomst fan 'e Amerikaanske filmstudio RKO Radio Pictures mei Emilio Azcárraga Vidaurreta, de oprjochter fan wat letter de mediareus Televisa wurde soe. It kompleks waard iepene yn 1945. Fiif jier letter, yn 1950, fusearre it mei de Estudios y Laboratorios Azteca en hiet neitiid in skoft **Estudios Churubusco Azteca**. Yn 1958 waard it kompleks oankocht troch de Meksikaanske oerheid, dy't sûnt de eigner is. De Estudios Churubusco binne ien fan 'e beide studiokompleksen anneks filmstudio's út it Gouden Tiidrek fan 'e Meksikaanske Sinema dy't noch altyd besteane (de oare is Televisa San Angel). Sûnt 2000 hat 95% fan 'e films dy't yn Meksiko produsearre binne, gebrûk makke fan 'e fasiliteiten fan 'e Estudios Churubusco. Dêrnjonken witte ek hieltyd mear ynternasjonale produksjes de wei nei it kompleks te finen.

## Produksjes
### Films
In seleksje fan films dy't alteast foar in diel yn 'e Estudios Churubusco opnommen binne:

## Keppelings om utens
*Offisjele webside fan 'e Estudios Churubusco
Nije Katedraal (Salamanca)

De **Nije Katedraal** (Spaansk: *Catedral Nueva*) is tegearre mei de Alde Katedraal ien fan de twa katedralen fan it bisdom Salamanca yn Spanje. De katedraal waard tusken de 16e en de 18e iuw boud yn in kombinaasje fan goatyske en barokke styl. De bou sette yn 1513 yn opdracht fan Ferdinand V fan Kastylje útein en waard yn it jier 1733 ynwijd.

Sûnt 1887 is de katedraal in monumint fan nasjonaal belang.

## Arsjitektuer
Mei de bou waard útein set doe't de goatyske styl út de moade rekke en de renêssânse yn opgong wie. Om't de nije katedraal it plak fan de âlde katedraal ynnimme soe en dêr boueleminten fan oernommen waarden, bleau de nijbou yn de 17e en 18e iuw goatysk fan karakter. Yn de 18e iuw waard der lykwols by twa boudielen brutsen mei de goatyske styl: de katedraal krige in barokke koepel boppe de krusing en ek de de klokketoer (oarspronklik ien fan de twa tuorren fan de Alde Katedraal) waard yn barokke styl ferhege oant 92 meter. 

De nije katedraal waard tsjin de noardlike muorre fan de âlde katedraal boud. De âlde katedraal bleau yn gebrûk foar de earetsjinst en soe eins ôfbrutsen wurde, mar dat beslút waard troch de lang boutiid nea útfierd. Twa fan de arsjitekten dy't wurken oan de bou fan de katedraal wiene yn 1538 Juan Gil de Hontañón en syn soan Rodrigo Gil de Hontañón.
 
It haadportaal bestiet út trije ryk fersierde bôgen, dy't nei de trije skippen fan de katedraal liede. 

## Ierdskodding fan Lissabon
De Ierdskodding fan Lissabon hie ek grutte gefolgen foar de katedraal fan Salamanca. De koepel moast renovearre wurde en de toer moast ûnder fersterke wurde mei nije muorren. De ramp wurdt yn Salamanca alle jierren op 31 oktober mei de Mariquelo-tradysje betocht, as ynwenners de koepel fan de katedraal beklimme om op it heechste punt fluit te pyljen en op in trommel te slaan.

## Restauraasje 1992

Yn it ramt fan de restauraasje fan de katedraal yn 1992 is op guon plakken eigentiidsk byldhouwurk oan de gevel tafoege. Sa is in mytyske faun te sjen dy't in ijsko yt en in astronaut.

## Ynterieur
It ynrjochting fan de katedraal en de 20 kapellen is foar it measte yn barokke styl. 

It twamanualige oargel giet op in ynstrumint fan 1744 werom, dat troch Pedro Echevarría boud waard. Foar it lêst waard it ynstrumint yn 2006 restaurearre troch Joaquín Lois. It is ien fan de âldste oargels fan Kastylje.
Christine Nesbitt

**Christine Nesbitt ** (Melbourne, Austraalje, 17 maaie 1985) is in earder Kanadeesk reedrydster. 

Nesbitt, dochter fan in Australyske mem en in Kanadeeske heit, die sân kear mei oan it Wrâldkampioenskip allround, fjouwer kear oan it Wrâldkampioenskip Sprint en trije kear oan de Olympyske Winterspullen (yn 2006, 2010 en 2014). Sy waard by dizze kampioenskippen ien kear wrâldkampioen sprint en ien kear Olympysk kampioene. Yn 2015 stopte Nesbitt, dy't in seizoen earder de diagnoaze coeliakie krigen hie, mei reedriden op heech nivo. 

## Persoanlike rekôrs

## Resultaten
Mark Tuitert

**Mark Jan Hendrik Tuitert** (Holten, 4 april 1980) is in earder Nederlânsk reedrider. Tuitert wie bekend as in 1500 meter spesjalist. 

Hy die twa kear mei oan it Wrâldkampioenskip allround, fiif kear oan it Europeesk kampioenskip en trije kear oan de Olympyske Winterspullen (yn 2006, 2010 en 2014). Hy waard by dizze kampioenskippen ien kear Europeesk kampioen allround, en ien kear Olympyske kampioen. Hy waard ek ien kear Nederlânsk allround kampioen. Nei de spullen fan 2014 hold Tuitert op mei it reedriden op heech nivo. Tuitert gie dernei oan de slach, as analist by de NOS, en sûnt 2017 is er ek produsint fan kaugom. Tuitert is boaske mei te eardere reedrydster Helen van Goozen, it pear hat twa bêrn

## Persoanlike rekôrs

## Resultaten
The Lone Ranger

"**The Lone Ranger**" of "**Lone Ranger**" hat yn de Wikipedy ferskate betsjuttings:

*de Lone Ranger (personaazje), in Amerikaanske western-superheld (ek de bynamme fan 'e akteur Clayton Moore, dy't dy rol yn 'e oarspronklike tilefyzjesearje mei deselde namme fertolke)

## Films
*''The Lone Ranger'' (searjefilm), in searje koarte films út 1938 foar fertoan yn 'e bioskoop (yn it pre-tillefyzjetiidrek)
**[[The Lone Ranger Rides Again]]*, in searje koarte films út 1939 foar fertoan yn 'e bioskoop (yn it pre-tillefyzjetiidrek)
*''The Lone Ranger'' (film út 1956), in Amerikaanske film út 1956
**[[The Legend of the Lone Ranger]]*, in Amerikaanske film út 1981
*''The Lone Ranger'' (film út 2003), in Amerikaanske tillefyzjefilm út 2003
*''The Lone Ranger'' (film út 2013), in Amerikaanske film út 2013

## Muzyk
### Muzikanten
*Lone Ranger (muzikant), in Jamaikaanske reggae-discjockey

### Albums
*''The Lone Ranger'' (album fan Suggs), in album fan Suggs út 1995
*''The Lone Ranger'' (soundtrack), it soundtrackalbum fan 'e film út 2013
*''Lone Ranger'' (album), in album fan Jeff Watson út 1992

### Lieten
*''The Lone Ranger'' (liet), in liet fan Quantum Jump út 1979

## Tillefyzje
*''The Lone Ranger'' (tillefyzjesearje út 1949), in Amerikaanske tillefyzjesearje út 1949-1957
*''The Lone Ranger'' (tillefyzjesearje út 1966), in Amerikaanske tekenfilmsearje út 1966-1969
**[[The Tarzan/Lone Ranger Adventure Hour]]*, in Amerikaanske tekenfilmsearje út 1980-1982
*''The Lone Ranger'' (film út 2003), in Amerikaanske tillefyzjefilm út 2003

## Oar
*''The Lone Ranger'' (fideospultsje), in fideospultsje út 1991
**[[The Lone Ranger and Tonto Fistfight in Heaven]]*, in ferhalebondel mei ûnderling ferbûne ferhalen fan Sherman Alexie út 1993
*Striplin Lone Ranger, in ultralicht fleantúchje
Ender's Game

*''Ender's Game'' (koart ferhaal), in koart ferhaal fan Orson Scott Card út 1977
*''Ender's Game'' (roman), in roman fan Orson Scott Card út 1985
*''Ender's Game'' (romansearje), in rige science fiction-romans fan Orson Scott Card
*''Ender's Game'' (stripsearje), in rige stipadaptaasjes fan 'e romans fan Orson Scott Card
*''Ender's Game'' (film), in Amerikaanske film út 2013, basearre op 'e roman út 1985
Pecos Bill (betsjuttingsside)

"**Pecos Bill**" hat yn de Wikipedy ferskate betsjuttings:

*Pecos Bill, in mytyske cowboy út 'e Amerikaanske folkloare
**[[Pecos Bill: The Greatest Cowboy of All Time]]*, in roman fan James Cloyd Bowman út 1937 oer Pecos Bill
**Pecos Bill*, in segmint fan 'e tekenfilm *[[Melody Time]]* út 1948 oer Pecos Bill
*''Pecos Bill'' (stripsearje), in Italjaanske stripsearje en de haadpersoan fan dy searje
*''Pecos Bill'' (album), in lústerboek fan Robin Williams út 1988 oer Pecos Bill
*Pecos Bill, de bynamme fan William Rufus Shafter (1835-1906), in Amerikaanske generaal
Peter Krause

**Peter William Krause** (Alexandria, 12 augustus 1965) is in Amerikaanske akteur fan Dútsk en Ingelsk etnysk komôf. 

## Jonkheid
Syn âlden, Wanda Marie Krause (berne Johnson) en William Popham "Bill" Krause, wiene beide leararen yn Minnesota. Hy waard grutbrocht yn Roseville, Minnesota, in foarstêd fan St. Paul, en hat in suster en in broer, Amy en Michael.

As tsiener wie Krause aktyf yn atletyk en gymnastyk en gie er nei de Alexander Ramsey High School yn Roseville. Hy studearre yn 1983 ôf oan dy middelbere skoalle.
Hy studearre ôf oan Gustavus Adolphus College yn 1987 en helle dêrnei in master (*Master of Fine Arts*) oan de Universiteit fan New York (1990). Hy wurke njonken syn stúdzje as barman yn New York.

## Karriêre
Krause spile fan 1987 ôf yn in tal films en telefyzjesearjes. Hy krige mear bekendheid troch syn langer rinnende rollen as Casey McCall yn de *Night* (1998 -2000) en as Nate Fisher yn *Six Feet Under* (2001 -2005). Foar syn rol yn *Six Feet Under*, waard er meardere kearen nominearre foar in Primetime Emmy Award, Emmy Award en de Golden Globe. Yn 2003 en 2004 wûn er dêrfoar in Screen Actors Guild Award. Hy spile haadrollen yn ferskate searjes. Fan 1998 oant 2000 spile er Casey McCall yn *Sport Night*; fan 2001 oant 2005 spile er Nate fisher yn *Six Feet Under*; yn 2007 en 2008 spile er in haadrol yn de searje *Dirty Sexy Money*, dy't lykwols fanwege tsjinfallende sjochsifers fan de buis helle waard; fan 2010 oant 2015 spile er Adam Braverman yn de searje *Parenthood*; yn 2016 en 2017 spile er Benjamin Joes yn *The Catch* en fan 2018 oant no spilet er Bobby Nash yn *9-1-1*. 

## Keppeling om utens
*IMDb
Dillesyl

De **Dillesyl** wie in syl dêr't de Slachte de Snitser Trekfeart krúst. De krusing fan dyk en wetter is der noch, De Dille, mar sûnt de njoggentiger jierren fan de 20e ieu is dy dyk gjin wetterkearing mear. Foar dy tiid wie dit ien fan de kearslûzen yn 'e dyk. Dat wol sizze, dat der balken by leinen dy't allinnich by heechwetter ynskood wurde koenen.

De krúsing is ûntstien troch de dwersdyk, de Krinzer Earm, dy't om 1200 de dyken ferkoarte trochdat er de weromwûne Middelsee dêr ôfslet. Nei 1500 waard de trekfeart de Swette bylâns groeven, en dan fierder as in nije feart fan de Krinzer Earm ôf fierder. De feart giet dan tusken Boazum en Dearsum troch, oant de bocht by De Flearen ta. Dêr makket de feart in bocht nei it suden en rint dan troch de eardere Skerhim by Skearnegoutum del nei Snits, dêr't de feart by de Stoersebrêge oanslút op de stedsgrêft.

Dy krusing makke in syl nedich, foar at it spûkje soe. Dy lokaasje waard ferneamd, mei dat der iisherbergen by de oergang kamen. It wie ûnder mear it plak dêr't de hynders fan de trekskippen wiksele waarden. De brêge, dy't der hieltiid noch leit, hjit de Dillebrêge. De namme "Dille", soe oantsjutte dat it eartiids net in folsleine brêge wie, mar net folle mear as in barte. Lykwols soe it ek kinne dat de "dealje" slacht op it houtwurk dat nedich wie foar de kearslûs.

Hjoed-de-dei is de "Krinzer Earm" net mear as in dyk tusken Easterwierrum en Raerd. As de Slachtemaraton holden wurdt, is dit it punt dêr't de minsken sjogge dat de ein helber wêze moat.
Lee Seung-hoon

**Lee Seung-hoon** ek bekend as **Seung-hoon Lee** (Seoel, 6 maart 1988) is in Súdkoreaansk reedrider. Seung-hoon is twafâldich Olympysk kampioen en hat fjouwer kear meidien oan de Olympyske Winterspullen (yn 2010, 2014, 2018 en 2022). 

Lee Seung-hoon begûn syn karriêre as shorttracker. Op it wrâldkampioenskip 2005 wûn er sulver mei de ôflossingsploech en waard er fiifde yn it klassemint. Op it WK shorttrack yn 2008 wûn hy de 3000 meter superfinale en waard fjirde yn it algemien klassemint. Om't er him net pleatste foar it olympysk shorttracktoernoai skeakele er oer nei it langebaanreedriden yn it olympysk seizoen 2009/2010 om him sa pleatse te kinnen foar de Winterspullen yn Vancouver. By dat Olympyske toernoai waard der ûnferwachts Olympysk kampioen op de 10 kilometer nei't de grutste kânshawwer foar de oerwinning Sven Kramer, diskwalifisearre waard fanwegen in ferkearde wiksel. Yn july 2019 waard er troch it Súdkoreaanske reedrydbûn foar ien jier út de ploech setten, om't er twa jongere ploechgenoaten meardere kearen (yn 2011, 2013 en 2016) tamtearre ha soe.

## Persoanlike rekôrs

## Resultaten
Cul de Paris

De ***cul de Paris*** (Frânsk foar "Paryske kont"), ek wol eufemistysk *queue de Paris* ("Paryske sturt") neamd, wie in moadeferskynsel wêrby't it efterwurk fan froulju aksintuëarre waard troch in oansjenlike hoemannichte ekstra stof of sels in kjessentsje ûnder de jûpe te pleatsen. Dêrtroch liek it as begûn it efterst heger en stiek it fierder út nei efteren. Yn Nederlân waard dizze moadetrend yn 1858 omskreaun as in "*valsche stuit*", in falske stút dus, mar dy beneaming kaam nea algemien yn gebrûk. De *cul de Paris* wie in ferskynsel dat yn 'e achttjinde en de njoggentjinde iuw fjouwer kear yn 'e moade kaam en wer út 'e graasje rekke.
__TOC__
## Skiednis
De earste kear dat de *cul de Paris* opkaam, wie om 1700 hinne, doe't de frouljusmantel of *manteau* sterk oer de efterkant fan 'e jûpe hinne teard waard. Earder wie de mul by froulju al ferskate kearen mei kessentsjes of holle struktueren fan hout of reid ûnder de klean aksintuëarre, mar hieltyd troch de heupen, dus de sydkanten, breder te meitsjen. Diskear waarden de stuten, dus de efterkant, keunstmjittich ophege. Wêrom't dit ferskynsel de namme *cul de Paris* krige, is ûnwis, mar mooglik hie it te krijen mei it feit dat de Frânske haadstêd Parys it kulturele mulpunt fan Jeropa wie, dêr't de measte moadetrends har oarsprong fûnen.

Fan 1772 ôf kaam de *cul de Paris* jitris yn 'e moade yn it ramt fan 'e oergong fan 'e hoeprok nei in jûpe mei in 'normale' soarte fan rok. By de saneamde *[[robe à la Polonaise]]* ("Poalske mantel") waarden de stuten op 'e nij aksintuëarre mei oan 'e mulbân befêstige kjessentsjes fan gomme linnen of stisele gaas en dêroerhinne tearde stof. Letter waard de *cul de Paris* ek ûnderdiel fan 'e saneamde *[[robe à l'Anglaise]]* ("Ingelske mantel"). Om 1780 hinne ferdwûn it ferskynsel wer.

Yn 'e njoggentjinde iuw waard de efterkant fan 'e jûpe fannijs aksintuëarre yn twa ûnderskate perioaden, fan 1872 oant 1876 en fan 1882 oant 1886. Yn it kekene Fiktoriaanske Tiidrek waard it wurd *cul* ("kont") fulgêr fûn en dêrom net brûkt. Ynstee waard doe it wurd *tournure* ynfierd. Yn 'e moadeskiednis sprekt men sadwaande fan 'e earste *tournure* en de twadde *tournure*. De njoggentjinde-iuwske *cul de Paris* wie ien fan 'e withoefolle ynnovaasjes fan Charles Frederick Worth, dy't wol "de earste *[[moadeûntwerper|couturier]]*" neamd wurdt. Ynstee fan 'e kjessentjes fan hynstehier, dy't earder brûkt wiene, brocht hy in foarm fan flechtwurk ûnder de jûpe oan om 'e stuten op te heegjen en fierder efterút stekke te litten. Diskear holp de *cul de Paris* ek om 'e dochs al mei in kesjet ynsnuorre mul noch smeller lykje te litten.

Alle kearen dat it yn 'e moade kaam waard dizze ûnpraktyske moade trouwens inkeld troch dames út 'e hegerein droegen.

## Galery

File:Manteau.jpg|tsjin 1700
File:Cul de Paris.jpg|omtrint 1775
File:Erste tournuere 1873.jpg|earste *tournure*
File:Woman's Promenade Dress LACMA M.2007.211.773a-d (5 of 5).jpg|earste *tournure*
File:503JUPE504JUPE505JUPE.png|twadde *tournure*
File:Bustle.png|twadde *tournure*
The American

## Films
*''The American'' (film út 1927), in Amerikaanske film út 1927
*''The American'' (film út 1998), in Amerikaanske tillefyzjefilm út 1998
*''The American'' (film út 2010), in Amerikaanske film út 2010

## Literatuer
*''The American'' (roman fan Henry James), in roman fan Henry James út 1877
*''The American'' (roman fan Andrew Britton), in roman fan Andrew Britton út 2006
**The American*, in omneaming út 2010 fan 'e roman *[[A Very Private Gentleman]]* fan Martin Booth út 1990

## Muzyk
*''The American'' (album fan Martin Sexton), in album fan Martin Sexton út 1998
*''The American'' (album fan Angie Aparo), in album fan Angie Aparo út 1999
*''The American'' (liet), in liet fan de Simple Minds út 1981

## Tydskriften
*''The American'' (tydskrift), it orgaan fan it American Enterprise Institute
**[[The American Magazine]]*, in Amerikaanske literêr tydskrift dat bestie fan 1906 oant 1956

## Oar
*''The American'' (stânbyld), in ûnfoltôge brûnzen byld dat yn Tulsa (Oklahoma) komme moat te stean
*''The American'' (stripsearje), in stripsearje fan Mark Verheiden
Joey Cheek

**William Joseph (Joey) Cheek** (Greensboro, Noard-Karolina 22 juny 1979) is  in earder Amerikaansk reedrider. 

Hy die sân kear mei oan it Wrâldkampioenskip sprint en twa kear oan de Olympyske Winterspullen (yn 2002 en 2006). Hy waard by dizze kampioenskippen ien kear wrâldkampioen en ien kear Olympysk kampioen. Nei de spullen fan 2006 hold Cheek op mei it reedriden op heech nivo. Hy rjochte him dernei op syn stúdzjes Sineesk en ekonomy oan de Princeton-universiteit. 

## Persoanlike rekôrs

## Resultaten
De Twaalf Voeten

**De Twaalf Voeten** wie in wetterskip yn de provinsje Fryslân fan 1926 oant 1978. It grûngebiet fan 270 hektare lei yn de gemeente Doanjewerstâl.

Doel fan it wetterskip wie it regeljen fan de wetterstân. It wetterskip waard per 1 maart 1978 opheft en gie by de earste grutte wetterskipskonsintraasje yn Fryslân op yn it wetterskip Tusken Mar en Klif. Nei fierdere fúzjes falt it gebiet sûnt 2004 ûnder Wetterskip Fryslân.
Svetlana Zjoerova

**Svetlana Sergejevna Zjoerova** (Pavlovo-na-Neve, 7 jannewaris 1972) is in earder Russysk reedrydster. 

Sy die trettjin kear mei oan it Wrâldkampioenskip Sprint en fjouwer kear oan de Olympyske Winterspullen (yn 1994, 1998, 2002 en 2006). Sy waard by dizze kampioenskippen ien kear wrâldkampioen, en ien kear Olympysk kampioen. Nei it seizoen fan 2007 hold Svetlana Zjoerova op mei it reedriden op heech nivo. 

## Persoanlike rekôrs

## Resultaten
Chad Hedrick

**Chad Hedrick** (Spring, Teksas, 17 april 1977) is in earder Amerikaansk reedrider.

Hy die seis kear mei oan it Wrâldkampioenskip allround en twa kear oan de Olympyske Winterspullen (yn 2006 en 2010). Hy waard by dy kampioenskippen ien kear wrâldkampioen en ien kear Olympyske kampioen. Nei de spullen fan 2010 hold Hedrick op mei it reedriden op heech nivo.

## Persoanlike rekôrs

## Resultaten
Enrico Fabris

**Enrico Fabris** (Asiago, 5 oktober 1981) is in earder Italjaansk reedrider.  

Fabris die sân kear mei oan it Wrâldkampioenskip allround, tsien kear oan it Europeesk kampioenskip en trije kear oan de Olympyske Winterspullen (yn 2002, 2006 en 2010). Hy waard by dizze kampioenskippen ien kear Europeesk kampioen allround en twa kear Olympyske kampioen. Hy waard ek njoggen kear Italjaansk allround kampioen. Yn 2011 stopte Fabris healwei it seizoen mei reedriden op heech nivo. 

## Persoanlike rekôrs

## Resultaten
City Slicker

"**City Slicker**", "**City Slickers**", "**The City Slicker**" of "**The City Slickers**" hat yn de Wikipedy ferskate betsjuttings:

**city slicker*, in delbûgende, Amerikaansk-Ingelske beneaming foar in stedsjer
*City Slicker, in maltbier fan City Brewery út La Crosse (Wisconsin)
*''City Slickers'' (film), in Amerikaanske komeedzjefilm út 1991
**[[City Slickers II: The Legend of Curly's Gold]]*, in Amerikaanske komeedzjefilm út 1994, in ferfolch op 'e film út 1991
**City Slickers*, in finansjele kollumn fan Piers Morgan, James Hipwell en Anil Bhoyrul dy't yn 'e 1990-er jierren ferskynde yn 'e *[[Daily Mirror]]* 
*''The City Slicker'' (film), in Amerikaanske stomme film út 1918 mei Harold Lloyd
*''The City Slickers'' (band), in backupband foar Spike Jones
Clara Hughes

**Clara Hughes** (Winnipeg, 27 septimber 1972) is in earder Kanadeesk reedrydster en Hurdfytster. 

Hughes begûn har sportkarriêre as reedrydster, mar stapte yn 1990 oer nei it hurdfytsen. Dêr helle sy har earste grutte suksessen: sy wûn twa brûnzen medaljes by it hurdfytsen op de Olympyske Simmerspullen 1996 en die fjouwer kear mei oan de Tour Feminin. Yn 2000 gie sy wer reedriden.

Sy die seis kear mei oan it Wrâldkampioenskip allround, en trije kear oan de Olympyske Winterspullen (yn 2002, 2006 en 2010). Sy waard by dizze kampioenskippen ien kear Olympyske kampioen. Nei de spullen fan 2010 hold Hughes op mei it reedriden op heech nivo, en gie wer hurdfytsen. 

Yn 2012 die Hughes foar de twadde kear mei oan de Olympyske Simmerspullen. Sy waard hjir 5e yn de tiidrit en 32ste by de dykwestriid. Nei de Spullen fan 2012 is it frijwat stil wurden omtrint de karriêre fan Clara Hughes.

## Persoanlike rekôrs ''Reedriden''

## Resultaten ''Reedriden''
Bob de Jong

**Bob Johannes Carolus de Jong** (Leimuiden, 13 novimber 1976) is in Nederlânsk reedrydtrainer en earder reedrider. De Jong wie in spesjalist op de 10 kilometer.

Hy die twa kear mei oan it Wrâldkampioenskip allround, en fiif kear oan de Olympyske Winterspullen (yn 1998, 2002, 2006, 2010 en 2014). Hy waard by dizze kampioenskippen ien Olympyske kampioen. Bob hie as tsien kilometer spesjalist foaral sukses op de ôfstânskampioenskippen, sa waard er by de ôfstânskampioenskippen fiif kear wrâldkampioen op syn favorite ôfstân. Bob is in sosjaal persoan, mar dûkt ek graach fuort yn syn eigen wrâld. Dat makket him foar de bûtenwrâld somtiden dreech te trochgrûnjen. Wat der ta late dat de Jong geregeld wikselje moast fan trainer. Yn 2016 kaam der in biografy út oer Bob de Jong "*Bob Anders*" en stopte hy mei reedriden op heech nivo, sûnt 2017 is hy wurksum as assistint reedrydtrainer.

## Persoanlike rekôrs

## Resultaten
Dykrjocht fan Fisfliet

It **Dykrjocht fan Fisfliet** (offisjeel: *Dijkrecht van Visvliet*) is in earder wetterskip yn Grinslân.

C. Geertsema bestege yn syn boek oer de wetterskippen yn Grinslân (1910) hast twa siden oan dit wetterskip, mar kaam ta de konklúzje dat it net mear taken hie, as it beteljen fan it traktemint oan de predikant en de koster fan Pitersyl en it ûnderhâld fan de brêge yn dat doarp.

## Dykrjocht
Neffens it reglemint fan prinses Anna fan Hannover fan 18 augustus 1755 moast it dykrjocht  in pear diken by de Lauwers del ûnderhâlde. De measten dêrfan leine lykwols yn de provinsje Fryslân, sadat der in soad ûnienichheid oer it barren fan de omslaggen wie. Dat wie benammen om 't it Grinzer part 73% en it Fryske part 27% bydrage moast. Uteinlik waard der op 10 en 11 novimber 1885 yn de Fryske Steaten besletten, dat de wettersteatswurken oergiene nei Gerkeskleaster. Omdat der oan de Grinzer kant nea in ferlykber beslút kaam, bleau dêr it dykrjocht bestean, mei in tige beheinde taak, mar mei in bestjoer, besteande út in dykgraaf en twa kommittearren.

It wetterskip gie op yn de gemeente Grypskerk, jier net bekend.
Must Love Dogs

*''Must Love Dogs'' (roman), in roman fan Claire Cook út 2002
*''Must Love Dogs'' (film), in Amerikaanske film út 2005 op basis fan dy roman
Sylhús

It **Sylhús** is in monumintaal slúswachtershûs oan 't Oast 12 yn Hylpen.

## Beskriuwing
De slûswachterswente waard yn de santjinde iuw boud en krige yn 1785 oan de dykskant in saneamde leagenbolle. Dy leagenbolle doch tsjinst as moetingsplak foar benammen âlder manlike ynwenners fan Hylpen. De leagenbolle is ûnder in oerkaping dy't stipe wurdt troch houten pylders. Yn de foargevel ûnder dy oerkaping is it stedswapen fan Hylpen mei it jiertal 1619 ynmitsele. Mooglik is dat it jiertal fan de bou fan it hûs. Op 'e naal fan it tek waard yn de njoggentjinde iuw in houten klokketoer mei spits op boud.

It gebou hat earder ek as fiskôfslach tsjinst dien. Boppe de leagebolle is in reliëf oanbrocht mei in ôfbyld fan de bjusterbaarlike fiskfangst troch Petrus en oare dissipels, dy't yn 1905 troch T. Gerlsma makke waard.

It gebou is in ryksmonumint en stiet njonken de Slûs Hylpen yn de Sylroede, mei dêrefter in wipbrêge.

## Galery

Ofbyld:Leugenbank1 Hindeloopen.jpg|Leagenbolle foar it Sylhús
Ofbyld:Leugenbank2 Hindeloopen.jpg|Reliëf boppe de leagenbolle
Ofbyld:Leugenbank3 Hindeloopen.jpg|Wapenstien mei jiertal


Ofbyld:Sluis_Hindeloopen.jpg|De Slûs yn de Sylroede mei lofts it Sylhús yn 2014
Sylroede (Hylpen)

De **Sylroede** is in kanaal by in syl yn Hylpen yn de gemeente Súdwest-Fryslân.

De Sylroede is 200 meter lang en begjint by it wetter de Yndyk en rint yn noardlike rjochting ûnder de Wipbrêge troch nei de Slûs Hylpen. Justjes foar de Slûs is der yn eastlike rjochting ferbining mei de Easterfeart (Hylpersk: *Aesterfaart*). De Sylroede is part fan de rûte fan de Alvestêdetocht.

## Galery

Elfstedentocht. Kopgroep in Hindeloopen, Bestanddeelnr 907-5935.jpg|De Alvestêdetocht fan 1956, ûnder de Wipbrêge yn Hylpen
Elfstedentocht. Hindeloopen, Bestanddeelnr 907-5938 (cropped).jpg|De Alvestêdetocht fan 1956, de Sylroede by de Slûs
Aankomst Hindelopen, Bestanddeelnr 902-0332.jpg|De Alvestêdetocht fan 1947, de Sylroede fan de Slûs ôf
Casey FitzRandolph

**Casey FitzRandolph** (Madison, 21 jannewaris 1975) is  in earder Amerikaansk reedrider. 

Hy die njoggen kear mei oan it Wrâldkampioenskip sprint en trije kear oan de Olympyske Winterspullen (yn 1998, 2002 en 2006). Hy waard by dizze kampioenskippen ien kear Olympysk kampioen. Nei de spullen fan 2006 hold FitzRandolph  op mei it reedriden op heech nivo. 

## Persoanlike rekôrs

## Resultaten
Chris Witty

**Christine (Chris) Diane Witty** (Waukesha, Wiskonsin, 23 juny 1975) is in earder Amerikaansk reedrydster en hurdfytster. 

Witty die ien kear mei oan it Wrâldkampioenskip allround, tovle kear oan it Wrâldkampioenskip sprint, fjouwer kear oan de Olympyske Winterspullen (yn 1994, 1998, 2002 en 2006) en ien kear oan de Olympyske Simmerspullen by it dykhurdfytsen. Sy waard by dy kampioenskippen ien kear Olympysk kampioen. Yn 2007 hold Witty op as langebaanrydster, mar gie nog efkes troch as maratonrydster. 

Witty is boaske mei de eardere Nederlânske reedrydster Frouke Oonk, it pear hat twa bêrn.

## Persoanlike rekôrs

## Resultaten
Yasmeena Ali

**Yasmeena Ali**, echte namme: **Khadija Cohen** (1 desimber 1993), is in Afgaansk-Britsk neakenmodel en pornografysk aktrise. Neffens har offisjele opjefte wie se ûnder har pornokarriêre 1.50 m, mei in gewicht fan 44 kg.

## Filmografy
*2017 - Afghan Beauty Gives Forest Blowjob (*fakehub.com*) 				
*2018 - Afghan Babe Dreams About Big Dick (*sexyhub.com*) 				
*2019 - GetYourKneesDirty: Yasmeena Ali	2019 (*Getyourkneesdirty.com*) 					
		
## Keppelings om utens
* Yasmeena Ali op ''FreeOnes''
* Ali yn 'e ''Internet Movie Database''
* Yasmeena Yasmeena Ali yn 'e ''Internet Adult Film Database''
* Yasmeena Ali yn 'e ''Adult Film Database''
Derek Parra

**Derek Parra** (San Bernardino, 15 maart 1970) is in earder Amerikaansk reedrider.

Parra begûn yn 1984 op roltsjeredens en die dat tige suksesfol: hy waard twa kear wrâldkampioen op de roltsjeredens. Yn 1996 stapte hy oer nei it reedriden om't it riden op roltsjeredens net in Olympyske sport waard en hy dêrmei net fierder komme koe as wrâldkampioen.

Hy die sân kear mei oan it Wrâldkampioenskip allround en twa kear oan de Olympyske Winterspullen (yn 2002 en 2006). Hy waard by dy kampioenskippen ien kear Olympysk kampioen. Oan it ein fan it seizoen 2005-2006 stopte Parra mei reedriden op heech nivo. 

## Persoanlike rekôrs

## Resultaten
Sahara Knite

**Sahara Knite**, echte namme: **Saeeda Vorajee** (4 febrewaris 1975), is in Britsk neakenmodel en pornografysk aktrise. Neffens har offisjele opjefte wie se ûnder har pornokarriêre 1.65 m, mei in gewicht fan 46 kg.

## Filmografy
*2004 - Anglo Indian Escort Ayesha of London (*realpunting.com*) 		
*2005 - 8 Ball (*Pulse Pictures*) 		
*2010 - Angel Long Loves Pussy (*Angel Long XXX*) 			
*2018 - Arranged Marriage (*cumperfection.com*) 
*2020 - Indian Pussy Unleashed (*Lacey Starr Productions*) 	
*2021 - Best Dream Ever...Luke Bangs Five Honeys (*lukehardyxxx.com*)		
*2022 - Cougar Town Sluts 3 (*Lacey Starr Productions*)

## Keppelings om utens
* Sahara Knite op ''FreeOnes''
* Sahara Knite yn 'e ''Internet Movie Database''
* Sahara Sahara Knite yn 'e ''Internet Adult Film Database''
* Sahara Knite yn 'e ''Adult Film Database''
Sos del Rey Católico

**Sos del Rey Católico** leit yn it noardwesten fan de provinsje Zaragoza yn de Spaanske autonome regio Aragon.  

It plak soe al bewenne wêze sûnt de romeinske tiid. Foar in lytsk skoft hiene de Moaren it der foar it sizzen, mar yn 1044 waard Sos troch Ramiro I oan it keninkryk Aragón tafoege.

Yn it jier 1452 waard de infant Ferdinand yn Sos berne, de letter kening Ferdinand de Katolyk. Dy berte ferliende it plak de tafoeging *del Rey Católico*.

Sûnt 1968 hat it sintrum fan Sos del Rey Católico de monumintestatus fan *Conjunto histórico-artístico*. Sos del Rey Católico wie yn 1985 it dekôr fan de film *La vaquilla*.

## It besjen wurdich
* Tsjerke *San Esteban* mei krypte
* Tsjerke *San José de Calasanz*
* Stedsmuorre mei tuorren
* *Casa de la Villa* (riedhûs)
* noardeastlik fan de beboude kom: kleaster en tsjerke fan Us-Leaffrou fan Valentuñana
Hiroyasu Shimizu

**Hiroyasu Shimizu** (Japansk: 清水 宏保, *Shimizu Hiroyasu*; Obihiro, 27 febrewaris 1974) is  in earder Japansk reedrider. Shimizu wie in spesjalist op de 500 meter.  

Hy die fyftjin kear mei oan it Wrâldkampioenskip sprint en fjouwer kear oan de Olympyske Winterspullen (yn 1994, 1998, 2002 en 2006). Hy waard by dizze kampioenskippen ien kear Olympysk kampioen. Syn jierrenlange hearskippij op de 500 meter en syn Japanske komôf besoargen him de bynamme *De Keizer*. Yn 2009 stopte Shimizu mei reedriden op heech nivo.

## Persoanlike rekôrs

## Resultaten
Madrigalejo

**Madrigalejo** is in Spaanske gemeente yn it suden fan de provinsje Cáceres yn de autonome regio Ekstremadoera. 

It plak stiet bekend as it stjerplak fan kening Ferdinand II fan Aragon, better bekend as Ferdinand de Katolyk.

### Befolkingsferrin

## It besjen wurdich
* Parochytsjerke *San Juan Bautista*
* *Casa de Santa María* (stjerplak fan kening Ferdinand de Katolyk)
Ådne Søndrål

**Ådne Søndrål** (Notodden, 10 maaie 1971) is in earder Noarsk reedrider. 

Hy die sân kear mei oan it Wrâldkampioenskip allround, acht kear oan it  Wrâldkampioenskip sprint, sân kear oan it Europeesk kampioenskip en fjouwer kear oan de Olympyske Winterspullen (yn 1992, 1994, 1998 en 1936). Hy waard by dizze kampioenskippen ien kear Olympysk kampioen. Hy waard ek ien kear Noarsk allround kampioen en ien kear Noarsk kampioen sprint. Nei de spullen fan 2002 hold Søndrål op mei it reedriden op heech nivo. Nei syn karriêre as reedrider waard Søndrål sportkommentator by de Noarske telefyzje. 

## Persoanlike rekôrs

## Resultaten
Aleksander Golûbev

**Aleksander Vjatsjeslavovitsj Golûbev** (Kostroma, 12 maaie 1972) is  in earder Russysk reedrider.

Hy die fiif kear mei oan it Wrâldkampioenskip sprint en trije kear oan de Olympyske Winterspullen (yn 1992, 1994 en 1998). By de Winterspullen yn Lillehammer waard der ûnferwachts Olympysk kampioen op de 500 meter, foar favoryt Sergej Klevtsjenja ek út Ruslân. 

## Persoanlike rekôrs

## Resultaten
Jan Hoogland (politikus)

**Jan Louws (Jan) Hoogland** (Frjentsjer, 29 april 1896 - Ljouwert, 4 oktober 1980) wie in Nederlânske politikus fan de VDB en letter de Partij fan de Arbeid fan Frysk komôf.

Jan Hoogland waard berne yn in boerefamylje. Yn 1946 waard Hoogland út namme fan de PvdA lid fan sawol de Provinsjale as Deputearre Steaten fan Fryslân en de Earste Keamer fan de Steaten-Generaal.

As deputearre wie Hoogland belêste mei provinsjale diken en drûge en wiete wettersteat. As lid fan de Earste Keamer wie er wurdfierder lânbou, dêr't er hieltyd it wurd fierde oer de behanneling fan de begrutting fan it Suderseefûns.

Fan 25 jannewaris 1958 oant 11 maart 1969 wie er foarsitter fan de feriening "De Friesche Elf Steden". Hy wie foarsitter by de tolfde Alvestêdetocht yn 1963, dy't de skiednis yngie as de "barre Alvestêdetocht". Fierder wied er 
bestjoerslid fan de Centrale Raiffeisenbank.

Hy naam ôfskied as Earste Keamerlid fanwegen syn wurksumheden as deputearre en omdat it reizgjen fan Ljouwert nei De Haach him te swier waard. Hy ferstoar yn Ljouwert yn 1980.

## Trivia
* It J.L. Hooglandgemaal yn Starum is nei him ferneamd.
* Syn soan, Louw Jan, wie boargemaster fan Skylge en Brunssum.
Svetlana Bazjanova

**Svetlana Valerjevna Bazjanova** (Tsjeljabinsk, 1 desimber 1972) is  in earder Russysk reedrydster.  Berne yn de doetiidske Sovjet-Uny kaam se yn har junioaretiid út foar de Sovjet-Uny.

Sy die sân kear mei oan it Wrâldkampioenskip allround, acht kear oan it Europeesk kampioenskip en trije kear oan de Olympyske Winterspullen (yn 1992, 1994 en 1998). Sy waard by dizze kampioenskippen  ien kear Olympysk kampioen. Sy waard ek twa kear Russysk allround kampioen. Yn 2003 stopte Bazjanova mei reedriden op heech nivo. Svetlana Bazjanova is boaske mei de eardere Russyske reedrider Vadim Sajûtin.

## Persoanlike rekôrs

## Resultaten
Uwe-Jens Mey

**Uwe-Jens Mey** (Warsjau, Poalen, 13 desimber 1963) is in earder Dútsk reedrider. Berne yn Poalen as soan fan in East-Dútsk diplomaat kaam Mey oant 1990 út foar East-Dútslân. 

Hy die acht kear mei oan it Wrâldkampioenskip sprint en trije kear oan de Olympyske Winterspullen (yn 1984, 1988 en 1992). By dizze kampioenskippen waard Uwe-Jens Mey twa kear Olympysk kampioen op de 500 meter. Nei de spullen fan 1992 hold Mey op mei it reedriden op heech nivo. 

## Persoanlike rekôrs

## Resultaten
Olaf Zinke

**Olaf Zinke** (Bad Muskau, 9 oktober 1966) is in earder Dútsk reedrider. Berne yn it doetiidske East-Dútslân kaam er oant 1990 út foar East-Dútslân. 

Hy die ien kear mei oan it Europeesk kampioenskip allround, twa kear oan it Wrâldkampioenskip sprint en twa kear oan de Olympyske Winterspullen (yn 1992 en 1994). By de Winterspullen yn Tignes-Albertville waard er ûnferwachts Olympysk kampioen op de 1000 meter. Nei de spullen fan 1994 hold Zinke op mei it reedriden op heech nivo. 

## Persoanlike rekôrs

## Resultaten
Jacqueline Börner

**Jacqueline Börner** (Wysmar, 30 maart 1965) is in earder Dútsk reedrydster. Berne yn it doetiidske East-Dútslân kaam sy oant 1990 út foar East-Dútslân. 

Sy die fjouwer kear mei oan it Wrâldkampioenskip allround en fiif kear oan it Europeesk kampioenskip. Sy waard by dizze kampioenskippen ien kear wrâldkampioen. 

Yn de simmer fan 1990 waard se wilens in training op de fyts oanriden troch in auto. Oardel jier letter kaam se pas werom yn it reedriden mei in 6e plak by it EK allround fan 1992 op It Hearrenfean. In moanne letter liet se sjen folslein wersteld te wêzen doe't se by de Olympyske Winterspullen yn Tignes-Albertville kampioene waard op de 1500 meter. Se wûn mei mar 0,05 sekonden foarsprong op sulveren medaljewinner Gunda Niemann-Kleemann. 
Yn 1997 stopte Börner mei reedriden op heech nivo, sy boaske yn 2004 mei har eardere trainer Thomas Schubert.

## Persoanlike rekôrs

## Resultaten
Geir Karlstad

**Geir Karlstad** (Lillestrøm, 7 july 1963) is in earder Noarsk reedrider. 

Hy die njoggen kear mei oan it Wrâldkampioenskip allround, tsien kear oan it Europeesk kampioenskip en trije kear oan de Olympyske Winterspullen (yn 1984, 1988 en 1992). Hy waard by dizze kampioenskippen ien kear Olympysk kampioen. Hy waard ek twa kear Noarsk allround kampioen. Nei de spullen fan 1992 hold Karlstad op mei it reedriden op heech nivo. Yn 1997 ried er as toerrider de Alvestêdetocht fan 1997 út.

## Persoanlike rekôrs

## Resultaten
Zaawaadi

**Zaawaadi**, echte namme: **Lenni Kamau** (23 oktober 1988), is in Keniaansk neakenmodel en pornografysk aktrise. Hja makke har debút yn in pornografyske film yn 2019. Neffens har offisjele opjefte is se 1.68 m lang, mei in gewicht fan ? kg en kupmaat 36E.

## Keppelings om utens
*  Biografyske gegevens fan Zaawaadi op ''FreeOnes''
*  Biografyske gegevens fan Zaawaadi op ''Internet Adult Film Database''
*  Biografyske gegevens fan Zaawaadi op ''Adult Film Database''
*  Biografyske gegevens fan Zaawaadi op ''Internet Movie Database''
Bart Veldkamp

**Bart Veldkamp** (De Haach, 22 novimber 1967) is in earder Nederlânsk-Belgysk reedrider en reedrydtrainer. Veldkamp skreau him yn 1995 yn as ynwenner fan Belgje, sadat er fan 1996 ôf útkomme koe as reedrider foar Belgje, om sa it Nederlânske kwalifikaasje gebliksem te omsilen.. Yn 1997 bemachtige Veldkamp ek de Belgyske nasjonaliteit krekt op'e tiid foar de Winterspullen fan 1998.

Hy die fjirtjin kear mei oan it Wrâldkampioenskip allround, fyftjin kear oan it Europeesk kampioenskip allround en fiif kear oan de Olympyske Winterspullen (yn 1992, 1994, 1998, 2002 en 2006). Hy waard by dizze kampioenskippen ien kear Europeesk kampioen allround en ien kear Olympysk kampioen. Hy waard ek ien kear Belgysk allround kampioen. Yn 1997 ried er as wedstriidrider de Alvestêdetocht fan 1997 út. Nei de spullen fan 2006 hold Veldkamp op mei it reedriden op heech nivo. Hy waard dernei analist by de NOS. En fan 2007 oant en mei 2016 wie Veldkamp aktyf as reedrydtrainer. Sûnt in oantal jier is Veldkamp iismaster op de natoeriisbaan Nornett stadion, yn it Noarske Alta.

## Persoanlike rekôrs

## Resultaten
Ingvild Deila

**Ingvild Deila** (Skien, 18 jannewaris 1987) is in Noarske aktrise. Se is bekend om har rollen yn sawol ûnôfhinklike films mei leech budzjet as grutskalige kaskreakers. 

Se ferskynde earst yn film troch har rol as Mina yn *FISH* (2013); dit waard folge troch rollen yn 7 films, allegear yn 2014. Dat late ta har rol yn de Marvel Cinematic Universe as in World Hub wittenskipper yn Oslo yn *Avengers: Age of Ultron* (2015). Delia spile ek Princess Leia yn *[[Rogue One]]* (2016). Omdat de film him ôfspilet foar *[[Star Wars: Episode IV - A New Hope]]* út 1977, waard in mei in troch de kompjûter makke byld fan in jonge Carrie Fisher oer it gesicht fan Deila lein. Argyfbylden fan Fisher dy't "Hope" seit waarden brûkt om it personaazje in stim te jaan.

## Filmografy

## Keppeling om utens
*  IMDb-profyl
Keninkryk Sisylje

It **keninkryk Sisylje** wie in steat yn it suden fan it hjoeddeiske Itaalje.

De steat waard yn 1130 troch Rogier II fan Sisylje stifte en bestie oant 1816. Earder wie it it greefskip Sisylje, dat stifte wie yn 1071 nei de oermastering fan Súd-Itaalje troch de Normandjers. It keninkryk wie net beheid ta it eilân Sisylje, mar ek it suden fan Itaalje en Malta hearden by it keninkryk. It eilân sels wie ferdield yn de trije regio's Val di Mazara, Val Demone en Val di Noto.

Oant 1282 waard it keninkryk ek wol *regnum Apuliae et Siciliae* neamd. Yn dat jier soarge in rebelly, dy't bekend waard as de Sisyljaanske Fespers, foar de ôfsetting fan Karel fan Anjou, dy't oer Sisylje hearske. It hûs fan Anjou slagge der yn om de gebieten op it Italjaanske fêstelân te behâlden, dat lang om let it keninkryk Napels neamd waard, wylst it eilân in apart keninkryk waard ûnder de hearskippij fan in Katalaanske dynasty, dy't oer it keninkryk Aragon hearske. 

Nei 1302 waard it eilân somtiden it keninkryk Trinacria neamd (trinacria besjut trijehoek). Fakentiden waard it keningskip takend oan in oare foarst lykas de kening fan Aragon, de kening fan Spanje of de keizer fan it Hillige Roomske Ryk.

Yn 1816 waard it keninkryk Sisylje gearfoege mei it keninkryk Napels yn it nije keninkryk fan de Twa Sisyljes. Troepen ûnder Giuseppe Garibaldi foelen yn 1861 it keninkryk oan en oermasteren it. Garibaldi droech it oer oan it Hûs fan Savoye om it mei oare steaten letter te ferienigjen yn it nije keninkryk Itaalje.

## Keningen
Earehôf Molkwar

It **Earehôf Molkwar** leit op it tsjerkhôf midden yn it doarp Molkwar yn de gemeente Súdwest-Fryslân. Der stiet ien stien mei dêrop de folgjende namme:

## Skiednis
Op **23 juni 1943** waard in Stirlingbommesmiter, de EH889 fan it 75e Squadron RAF, oanfallen troch in Dútske nachtjeier. Op 8&nbsp;km eastlik fan Easterlân stoarte de bommesmiter yn de Iselmar. Alle bemanningslju kamen dêrby om it libben. De piloat McCrorie leit op it earehôf Molkwar begroeven, de boardskutter Raymond Anthony Kennedy leit begroeven op it Earehôf Wieringermar.
Molotovcocktail

In **molotovcocktail** is in mei de hân smiten brângefaarlik wapen besteande út in mei brânbere stoffen folle hâlder mei in lont (ornaris in glêzen flesse mei brânbere floeistoffen dy't mei in stoffen lont ôfsletten is). By gebrûk wurdt de oan de hâlder befêstige lont oanstutsen en it wapen smiten, wêrby't it by de ynslach fersplinteret. Dat ûntstekt de brânbere stoffen yn de flesse en ferspriedt flammen.

Molotovcocktails binne fanwegen har relatyf ienfâldige produksje typysk ymprovisearre wapens. Har ymprovisearre gebrûk fariearret fan kriminelen, relskoppers, fuotbalhooligans, stedsguerrilla's, terroristen, irreguliere soldaten, frijheidsstriders en sels reguliere soldaten, yn it lêste gefal faak troch in tekoart oan lykweardige militêre wapens.

Foar de baarnende floeistof wurde mingsels brûkt, lykas:

* benzine en oalje;
* benzine of waskbenzine mei in bytsje ôfwaskmiddel;
* benzine, kerosine, tarre, swevelsoer en kaliumgloaraat
* disel
* ferskate soarten alkohol

## Skiednis en gebrûk
It komôf fan dit wapen leit nei alle gedachten yn de Spaanske boargeroarloch dêr't dizze simpele, mar doeltreffende bom troch de troepen fan Franco brûkt waard as antytankkwapen.

De Finnen namen dizze útfining massaal oer yn de Winteroarloch tusken de Sovjet-Uny en Finlân. De Finnen neamden it nije wapen 'molotovcocktail', nei Vjatsjeslav Molotov, de minister fan Bûtenlânske Saken fan de Sovjet Uny. De grap wie dat se "om te drinken by de itenspakketten" wiene. Dy "itenspakketten" wiene Sovjet-bommen, hoewol 't Molotov claimde dat it humanitêre itensleveringen" wiene. Sa'n 450.000 molotovcocktails waarden fabrisearre yn de Alko-wodkadestillearderij fan it Finske regear.

Ek de Russen brûkten molotovcocktails, hoewol't dy зажигательные бутылки (*zazhigatelnije butilki*) neamd waarden, letterlik oersetten betsjut dat 'brânende flessen'.   Hoewol't jin wol bekend wiene mei de term " molotovcocktail " waard it polityk ynkorrekt achte om grappen te meitsjen oer minister Molotov. 

Yn it Russyske leger wiene twa types molotovcocktail standerdisearre: de "КС" (KS) en No. 1. In inkelde molotovcocktail fan it model LDODK baarnde 90 oant 180 sekonden mei in temperatuer fan 800 -1000 ° C, wylst de No. 1 40 oant 50 sekonden baarnde mei in temperatuer fan 700 -800 ° C. Beide mingsels waarden yn flessen fan 0,5 oant 0,75 liter getten. Foar beide modellen gou ek dat se net ûntbrâne soene as de temperatuer leger as -40 ° C wêze soe. 

Ek no noch oefenje in soad moderne militêren it gebrûk fan molotovcocktails.
Kina Kai

**Kina Kai**, echte namme: **Rolyne Bobina Maneclang** (2 septimber 1983), is in rêstend Filipynsk neakenmodel en pornografysk aktrise. Neffens har offisjele opjefte wie se ûnder har pornokarriêre 1.56 m, mei in gewicht fan 41 kg.	
 		
## Keppelings om utens
* Kina Kai op ''FreeOnes''
* Kina Kai yn 'e ''Internet Movie Database''
* Kina Kai yn 'e ''Internet Adult Film Database''
* Kina Kai yn 'e ''Adult Film Database''
* Kina Kai yn 'e ''Boobpedia''
Medina del Campo

**Medina del Campo** is in stêd en gemeente yn de yn de provinsje Valladolid en de Spaanske autonome regio Kastylje en Leön.  

## Skiednis
Medina del Campo (*Medina* is Arabysk foar stêd) waard yn de 11e iuw op de heuvel La Mota stifte. Dy heuvel mei it kastiel leit hjoed-de-dei oan de stêdsrâne, mar wie yn dy tiid it sintrum. Yn de 15e en 16e iuw hie it plak in soad betsjutting as hannelssintrum en rûsd wurdt dat de stêd doe wol 50.000 ynwenners telde. Fan de 17e oant de 19e iuw rekke de stêd yn it neigean.

## Befolkingsferrin

De mechanisaasje en de skaalfergrutting yn de lânbou soargen foar ferlies fan wurk op it Spaanske plattelân en droegen sûnt healwei de 19e iuw by oan de foarste ferheging fan de ynwennertallen fan stêden. Yn de gemeente lizze in soad doarpen, dy't troch de oarspronklike bewenners sa goed as ferlitten binne. 

## It besjen wurdich
* Castillo de La Mota (15e iuw)
* Colegiata de San Antolín (16e–18e iuw)
* Casa Consistorial (riedshûs, 17e iuw)
* Casa Blanca (16e iuw)
* Museo de las Ferias

## Berne
* Ferdinand I fan Aragón (1380-1416), kening fan Aragón, Sisylje en Sardynje
* Alfûns V fan Aragón (1396-1458), kening van Aragón, Sisylje en Sardynje
* Jehan II fan Aragón (1397-1479), kening van Navarra, Aragón, Sisylje en Sardynje
* Eleonora fan Trastámara (1402-1449), keninginne fan Portugal
* Bernal Diaz del Castillo (1492-1581), conquistador
Draaisleatsbrêge

De **Draaisleatbrêge** wie de brêge fan de Balthuskade nei de Prinsengrêft. De getten izeren en houten brêge gong oer de Boschgrêft. Fierderop waard dat wetter de Draaisleat, dy't tagong joech ta de gemeentereiniging. De brêge wie yn 1893 ien fan de getten izeren brêgen ûntworpen troch Hogendijk.

Yn 1957 is de boppenbouw fan de brêge fuorthelle, om't de Draaisleat sa net mear brûkt waard. Foar 2000 is gâns de brêge ferdwûn, mar it krekte jiertal binne wy net wis fan.

## Sjoch ek
* Brêgen yn Snits